Ižora jõgi
Ižora (vene Ижора (Ižora), soome Inkereenjoki, Inkerijoki) on jõgi Euroopas Venemaa Leningradi oblastis Ingerimaal. Algab Isuri kõrgustikult. Voolab ülemjooksul itta. Alamjooksul pöördub põhja, suubub vasakult Neevasse. Pikkus 76 km. Jõe nimest on ilmselt tuletatud isurite endanimetus ižora (ižoralaine, inkeroine). Jõe nimi võib omakorda olla seotud vana läänemeresoome naisenimega Inkeri.